cyanic-selkie/wikianc huggingface dataset:
Οι στάβλοι της Εριέτας Ζαΐμη
Μαρινέλλα Βαζάκα
Η Μαρινέλλα (Χριστίνα Παπαμίχου) καταδικάστηκε για κατ' επανάληψη κλοπές και παράνομες κομπίνες. Αθεράπευτη κερδοσκόπος και συμφεροντολόγα, ψάχνει πώς να βγάλει χρήματα σε κάθε περίπτωση, όπως για παράδειγμα με την πώληση αντικλειδιών που κατασκευάζει η ίδια, ή όταν ζητάει λεφτά από τις υποψήφιες Μπαρτζώκα και Μπούρνοβα στις εκλογές, για να τις ψηφίσει. (Τελικά παίρνει τα λεφτά κι απ' τις δύο και ψηφίζει τη Σκαρμούτσου). Η Βαζάκα είναι οπαδός του Παναθηναϊκού. Πολλές φορές διηγείται ιστορίες με πρώην της, χρήστες και εμπόρους ναρκωτικών, ληστές κλπ, οι οποίοι, όπως υποστηρίζει "της μάθαν τη δουλειά". Επίσης παίζει πιάνο. Προς το τέλος της σειράς η Βαζάκα μαθαίνουμε ότι έχει μείνει έγκυος. Η Βαζάκα δεν εμφανίζεται στο τελευταίο επεισόδιο και δεν δραπετεύει με τις άλλες είτε επειδή μπορεί να γεννούσε είτε επειδή αποφυλακίστηκε.
Μανωλία Μπούρνοβα
Η Μπούρνοβα (Πηνελόπη Πιτσούλη) είναι κρατούμενη που πριν τη φυλάκισή της κέρδιζε χρήματα προσφέροντας υπηρεσίες κατασκευής δήθεν "μαγικών" φίλτρων και κάνοντας δήθεν "μάγια". Φυλακίστηκε για πρόκληση σοβαρής σωματικής βλάβης, καθώς άφησε παράλυτο από τη μέση και κάτω έναν άνθρωπο ο οποίος κατανάλωσε ένα τέτοιο φίλτρο. Όπως και η Μπαρτζώκα κατάγεται από τη Ζαχάρω Ηλείας και ήταν πλούσια και κατέβηκε στην Αθήνα όταν πέθανε ο άνδρας της και όταν χάθηκε η περιουσία της. Έχει μία κόρη, τη Ράνια, η οποία έχει σπουδάσει αλλά δεν βρίσκει εργασία που να ανταποκρίνεται στο πτυχίο της, με αποτέλεσμα να έχει καταφύγει στο να εργάζεται ως ταξιθέτρια στο θέατρο "Ιλίσια Ντενίση", προκειμένου να έχει μια πηγή εισοδήματος. Η Μπούρνοβα είναι οπαδός της Νέας Δημοκρατίας και έρχεται σε αντιπαράθεση, μερικές φορές, με την Μπαρτζώκα, που είναι οπαδός του ΠΑ.ΣΟ.Κ., για θέματα που αφορούν τα δύο κόμματα και όχι μόνο. Στο πρώτο επεισόδιο της σειράς πάνω στο καβγά αναφέρει ότι η Μπαρτζώκα είχε πάει με τον άντρα της. Η Μπούρνοβα είναι από τους πρώτους που μαθαίνει για τη σχέση Παυλάτου-Μιχαήλ από τις κάμερες που είχαν εγκαταστήσει κάποια στιγμή στη φυλακή. Για να μην αποκαλύψει κάτι η Μπαρτζώκα προσπαθεί να τη βγάλει τρελή κάτι που τελικά αποτυγχάνει όταν η Μπούρνοβα τραβάει το ζευγάρι φωτογραφίες αλλά υπόσχεται να μην τις δείξει σε κανένα με όρο να προσβάλει για έναν μήνα τη Μπαρτζώκα χωρίς εκείνη να της απαντά. Στα επόμενα επεισόδια η Μπούρνοβα ρίχνει αρκετά υπονοούμενα για το ζευγάρι χωρίς όμως να λέει ποτέ κάτι ξεκάθαρα. Στην αρχή της δεύτερης, η Μπούρνοβα παίρνει τριήμερη άδεια από τις φυλακές αλλά δεν επιστρέφει. Οι κρατούμενές αποκαλούν το ντουέτο Μπαρτζώκα - Μπούρνοβα "Θέλμα & Λουίζ".
Καίτη Κολεσίδου-Γκιούλμπαμπα
Η Κολεσίδου-Γκιούλμπαμπα (Μαρία Λεκάκη), που συνήθως αποκαλείται με ένα από τα δύο επώνυμά της, είναι κρατούμενη η οποία πριν τη φυλάκισή της κατείχε το 65% του γραφείου τελετών "Η Μόνη Απάντησις του Βίου". Φυλακίστηκε με την κατηγορία ότι δολοφόνησε εκ προ μελέτης τον ηλικιωμένο και πλούσιο σύζυγό της, που πέθανε την πρώτη νύχτα του γάμου τους, χορηγώντας του το φάρμακο "Βιάγκρα" (Viagra). Οι συγγενείς του συζύγου της ισχυρίστηκαν ότι τον δολοφόνησε με σκοπό να κληρονομήσει την περιουσία του, όμως δεν ευθύνεται αυτή για τον θάνατό του, καθώς το φάρμακο το χορήγησε ο ίδιος στον εαυτό του, εν αγνοία της. Η Κολεσίδου-Γκιούλμπαμπα είναι ηλικίας τουλάχιστον τριανταπέντε ετών και δεν έχει έρθει ποτέ σε σεξουαλική επαφή, πράγμα που την έχει φέρει σε απόγνωση. Πιστεύει ότι πάσχει από διαφόρων ειδών φοβίες (στις οποίες συμπεριλαμβάνονται συνηθισμένες φοβίες, όπως υψοφοβία, αλλά και άλλες ασυνήθιστες, όπως χρωματοφοβία, νεροφοβία, κουνελοφοβία, ενεσοφοβία, ιαπωνοφοβία κ.ά.) και συνήθως κυκλοφορεί με κατάλευκα ρούχα. Έχει εφεύρει τα περισσότερα "παρατσούκλια" για συγκρατούμενες και προσωπικό. Στο τέλος του πρώτου κύκλου, κατά τη διάρκεια των γενεθλίων του Χόφμαν (ο οποίος έκανε πάρτι γενεθλίων σε ξενοδοχείο και είχε πάρει μαζί του όλες τις κρατούμενες της φυλακής), γνωρίζει κι ερωτεύεται έναν Ιταλό, το Μάσιμο, που έμενε στο ίδιο ξενοδοχείο. Κατά τη διάρκεια του πάρτι που έκανε ο Χόφμαν, χάνει την παρθενία της νομίζοντας ότι έκανε σεξ με τον Μάσιμο αλλά τελικά δεν ήταν αυτός (και δεν μαθαίνει ποτέ ποιος "την έκανε γυναίκα" όπως και η ίδια δήλωνε συχνά). Στις αρχές του δεύτερου κύκλου ο Μάσιμο επιστρέφει, όλες τις κρατούμενες την βοηθούν και αποδράει από τη φυλακή, φεύγοντας για την Ιταλία με το Μάσιμο.
Ρούλα Κορομηλά
Η Κορομηλά (Μαρία Κανελλοπούλου) είναι κρατούμενη που πριν τη φυλάκισή της είχε στην κατοχή της μία ταβέρνα στην Αμμουλιανή. Φυλακίστηκε για το φόνο του συζύγου της με 17 μαχαιριές, ο οποίος την καταπίεζε και την απατούσε με μία Ρουμάνα λουλουδού (καλή κοπέλα αλλά μπερδεμένη). Είναι καλή μαγείρισσα και σε κάποια στιγμή αναλαμβάνει να μαγειρεύει τα γεύματα των κρατουμένων, όταν ο έλεγχος των μαγειρείων της φυλακής αναλαμβάνεται από τις κρατούμενες. Είναι ευαίσθητη και πάντα πρόθυμη να προσφέρει βοήθεια όταν κάποιος βρίσκεται σε ανάγκη. Έχει το ίδιο ονοματεπώνυμο με την Ελληνίδα τηλεπαρουσιάστρια Ρούλα Κορομηλά, όμως το όνομά της δεν έχει την ίδια ρίζα με το όνομα της τηλεπαρουσιάστριας, καθώς το δικό της προέρχεται από το όνομα "Σταυρούλα", ενώ το όνομα της γνωστής τηλεπαρουσιάστριας προέρχεται από το όνομα "Θοδωρούλα". Σε ένα από τα τελευταία επεισόδια της σειράς, μαθαίνει για την κρυφή σχέση Παυλάτου-Μιχαήλ, αλλά δεν την αποκαλύπτει σε κανέναν. Στο τέλος η Ρούλα κληρώνεται μεταξύ των κρατουμένων να μείνει πίσω για να μπορέσουν να φύγουν οι άλλες. Τελικά η Μαριάννα Κοκκίνου μένει στη θέση της Κορομηλά και έτσι η τελευταία καταφέρνει να δραπετεύσει με τις άλλες.
Ελλάδα Οικονόμου
Η Οικονόμου (Μαρία Φιλίππου) είναι κρατούμενη με καταγωγή από τη Λάρνακα της Κύπρου, που πριν τη φυλάκισή της εργαζόταν ως θωρακοχειρουργός. Φυλακίστηκε για τρεις ανθρωποκτονίες εξ αμελείας στο χειρουργείο, οι οποίες προέκυψαν από ιατρικά της λάθη. Η Ελληνοκύπρια τραγουδίστρια Άννα Βίσση είναι νονά της και η Οικονόμου είναι φανατική της θαυμάστρια που αντιπαθεί την Ελληνίδα τραγουδίστρια Δέσποινα Βανδή, καθώς η τελευταία θεωρείται ευρέως η βασική ανταγωνίστρια, σε επαγγελματικό επίπεδο, της Βίσση.
Χούλια Οσμάν
Η Χούλια (Βέτα Μπετίνη), είναι Τουρκάλα, οξυγονοκολλήτρια στο επάγγελμα, που πιάστηκε για μεταφορά 1.300 παράνομων μεταναστών στην Ελλάδα, οι οποίοι όπως υποστηρίζει ήταν συγγενείς της. Είναι υπέρβαρη και συχνά την αποκαλούν με το προσωνύμιο "Χούλα Χουπ". Είναι ευαίσθητο και αγαθό άτομο. Σε κάποιες περιπτώσεις έχει διαμάχες με την Κύπρια Οικονόμου για εθνικά θέματα (κυρίως το Κυπριακό), και δεν διστάζει να προστατέψει τον φρουρό Κατσιφάρα, με τον οποίο είναι ερωτευμένη, από όποιον προσπαθήσει "να του κάνει κακό". Πάντως, δεν είναι λίγες οι φορές που η επίδειξη του έρωτά της προς τον Κατσιφάρα δημιουργεί το γέλιο στους υπόλοιπους φρουρούς και τις κρατούμενες, αφού φτάνει σε σημείο παρενόχλησης.
Στέλλα Πριοβόλου
Η Πριοβόλου (Σοφία Μουτίδου), είναι σατανίστρια που καταδικάστηκε για τέλεση σατανιστικών τελετών και εξ αμελείας εμπρησμό σε μία απ' αυτές. Αποφεύγουν να την πλησιάζουν γιατί βρομάει, κάτι για το οποίο την αποκαλούν πολλές φορές Μπόχαλη. Σε κάποιο επεισόδιο, κλέβει τον αγαπημένο γάτο της διευθύντριας Κουλουμπή για να τον θυσιάσει κάτω απ' την πανσέληνο, αλλά την επίμαχη νύχτα που είναι έτοιμη να τον σφάξει στο εκκλησάκι, πάνω στο οποίο είχε ζωγραφίσει μια πεντάλφα, βλέπει έναν φρουρό να πλησιάζει και το εγκαταλείπει μαζί με το μαχαίρι. Δεν παραλείπει να τρομάζει την Κορομηλά, που ξέρει ότι τη φοβάται, κάθε φορά που τη συναντάει μπροστά της.
Κανέλλος Κατσιφάρας
Ο Κατσιφάρας (Παντελής Καναράκης), ανιψιός του πολιτικού Απόστολου Κατσιφάρα, είναι η πλέον κωμική φιγούρα των φρουρών της φυλακής. Φοβιτσιάρης και άτολμος, ευγενικός και αδύναμος, εισπράττει συχνά ταπεινωτικά σχόλια από τους άλλους φρουρούς αλλά και απ' τις κρατούμενες και τη διεύθυνση. Είναι, όμως, ετοιμόλογος και αρκετά έντιμος. Είναι συχνά το θύμα σε διάφορες καταστάσεις, στις περισσότερες από τις οποίες δεν φταίει.
Λουκία Καρατζά
Η Λουκία Καρατζά (Φανή Παναγιωτίδου) είναι η ρεσεψιονίστ των φυλακών, που βρίσκεται στη γραμματεία και είναι πάντα διατεθειμένη να περιγράψει με τον δικό της, ξεχωριστό τρόπο, που βρίσκεται μια τοποθεσία μέσα στις φυλακές. Η έλλειψη ομορφιάς οδηγεί τους πάντες να τη χλευάζουν γι' αυτό. Η Λουκία είναι υπόχειρο της Ντάνου, αφού όχι μόνο ανέχεται να την προσβάλλει, αλλα της κάνει και διάφορα θελήματα. Δείχνει να έλκεται από φρουρούς πολλές φορές, αλλά ποτέ δεν τους το δείχνει ευθέως. Η Λουκία έχει βγει πολλές φορές τρελή χωρίς να είναι, όπως όταν είχε δει τον Παυλάτο ως πιτσαδόρο κατά την απόδρασή του με τη Μιχαήλ στο δεύτερο κύκλο, ενώ θεωρούνταν νεκροί.
Ντίμης Τσιμισκής-Χόφμαν
Ο Ντίμης Τσιμισκής-Χόφμαν (Άγγελος Παπαδημητρίου) είναι ένας εκκεντρικός πολυδισεκατομμυριούχος που δωρίζει στο κράτος μέρος της εξοχικής κατοικίας της ζάπλουτης και αυταρχικής μητέρας του, τους περίφημους «Στάβλους της Εριέτας Ζαΐμη», όπου μετατράπηκαν σε φυλακές Καλάμου. Λόγω της δωρεάς του αυτής, χρίζεται πρόεδρος της φυλακής «τιμής ενεκέν». Τα δύο επώνυμά του τα πήρε από τις δύο τέως συζύγους του, Ελεονώρα Τσιμισκή και Τροία Χόφμαν. Απόφοιτος της σχολής καλών τεχνών, απροσδιορίστου ηλικίας, τον βάφτισε το ζεύγος Παξινού-Μινωτή, είχε τον Τζον Λένον για καθηγητή αγγλικών, φλέταρε με την πριγκίπισσα Σοράγια της Περσίας, είχε φιλία (και ένα κατοικίδιο εξ ημισείας) με την πριγκίπισσα Νταϊάνα, αποκαλεί θείους διάφορους πρωθυπουργούς όπως τον Ουίνστον Τσώρτσιλ, τον Κωνσταντίνο Καραμανλή, τον Ανδρέα Παπανδρέου και τον Κωνσταντίνο Μητσοτάκη αλλά και προσωπικότητες όπως τον Ρούντολφ Νουρέγιεφ, την Κατερίνα Χέλμη και τη Λιζ Τέιλορ, και μιλάει συχνά τηλεφωνικώς με τον τέως Βασιλέα Κωνσταντίνο και τον Πέδρο Αλμοδόβαρ. Μιλάει αγγλικά, γαλλικά, ισπανικά και γερμανικά. Έχει ένα σωματοφύλακα και βοηθό, το λιγομίλητο "Λίλα" ο οποίος επαναφέρει συχνά-πυκνά τον Χόφμαν στην τάξη και την πραγματικότητα. Υπερβολικά εμμονικός με τη μητέρα του, έχει πολλές παράξενες συνήθειες όπως να πληρώνει (και να δωροδοκεί αδρά) με χρυσές λίρες Αγγλίας, να αποφεύγει να υπογράψει οποιοδήποτε έγγραφο και γενικώς έχει έναν ιδιόρρυθμο χαρακτήρα. Συνηθίζει να αφηγείται ιστορίες από τη ζωή του ή που συνέβησαν στον χώρο των «Στάβλων» σε όποιον βρει μπροστά του, τραγουδά παλιά τραγούδια με εντυπωσιακή φωνή με έντονο vibrato. Βαριέται την κοσμική ζωή και λατρεύει την καλοπέραση. Έχει αναλάβει με τον δικηγόρο του, Άρη Ζαφόλια, και τον Παυλάτο να ξεσκεπάσουν τις καταχρήσεις της Ντάνου, αλλά ο ίδιος δεν έχει καμία προσωπική συμμετοχή. Οι κρατούμενες τον λατρεύουν, διότι τους δίνει πολλά προνόμια εκνευρίζοντας την Ντάνου, όπως τη μεταφορά τους σε πολυτελέστατο ξενοδοχείο με αφορμή τα γενέθλιά του. Στο τέλος της σειράς, αναλαμβάνει να σκηνοθετήσει τη θεατρική παράσταση που θα χρησιμεύσει ως αντιπερισπασμός για την απόδραση των κρατουμένων.
Άρης Ζαφόλιας
Ο Άρης Ζαφόλιας (Αλέξανδρος Ρήγας) είναι ο δικηγόρος του Ντίμη Τσιμισκή-Χόφμαν και υποδιευθυντής των φυλακών. Έχει αναλάβει να βρει στοιχεία για τις καταχρήσεις της Ντάνου, με τη βοήθεια του Παυλάτου. Ακόμη, αναλαμβάνει να βρει στοιχεία για την αθωότητα της Μιχαήλ από τον Παυλάτο, καθώς και τα απαραίτητα χαρτιά (πλαστές ταυτότητες, διαβατήρια) ώστε να φύγουν για την Ιταλία ο Παυλάτος με τη Μιχαήλ. Μετά τη σύλληψη της Ντάνου, στις αρχές του δεύτερου κύκλου, αναλαμβάνει την διεύθυνση των φυλακών. Παράλληλα, συνάπτει ερωτική σχέση με την Καλίτση, μετά από συνεχές φλερτ εκ μέρους της.
Παραπομπές
Στάβλοι της Εριέτας Ζαΐμη, Οι Κατηγορία:Ελληνικές κωμικές τηλεοπτικές σειρές
Ο άνθρωπος με το γαρύφαλλο
Ο τίτλος Ο άνθρωπος με τα γαρύφαλλο μπορεί να αναφέρεται:
Σλοβενική γλώσσα
Η Σλοβενική γλώσσα ή Σλοβενικά (σλοβενικά: slovenski jezik ή slovenščina) είναι μία από τις σλαβικές γλώσσες. Ομιλείται από περίπου δύο εκατομμύρια ομιλητές παγκοσμίως, οι περισσότεροι εκ των οποίων ζουν στη Σλοβενία. Είναι μία από τις λίγες γλώσσες που έχουν διατηρήσει τον δυϊκό γραμματικό αριθμό από την πρωτοϊνδοευρωπαϊκή. Η γραμματική της είναι εξαιρετικά δύσκολη και ο μεγάλος αριθμός διαλεκτικών ονομάτων συγκρινόμενος με τον αριθμό των ομιλητών είναι ενδεικτικός της μεγάλης ποικιλίας στη γλώσσα.
Ιστορία
Τα παλαιότερα γνωστά παραδείγματα μιας γραπτής σλοβενικής διαλέκτου είναι από τα χειρόγραφα του Φράισινγκ, γνωστά στα σλοβενικά ως Brižinski spomeniki, τα οποία χρονολογούνται μεταξύ του 972 και του 1093, αν και το πιθανότερο είναι πως τα χειρόγραφα αυτά υπάρχουν πριν το 1000. Αυτά τα θρησκευτικά κείμενα είναι η παλαιότερη γνωστή εμφάνιση μιας σλαβικής γλώσσας γραμμένης με λατινική γραφή. Επιπλέον, σήμερα θεωρούνται από τα παλαιότερα υπάρχοντα χειρόγραφα σε οποιαδήποτε σλαβική γλώσσα.
Τα λογοτεχνικά σλοβενικά αναδύθηκαν τον 16ο αιώνα χάρη στους μεταρρυθμιστικούς ακτιβιστές Πριμόζ Τρουμπάρ, Άνταμ Μπόχοριτς και Γιούρι Νταλμάτιν. Κατά τη διάρκεια της περιόδου όταν η σημερινή Σλοβενία ήταν μέρος την Αυστροουγγρικής Αυτοκρατορίας, τα γερμανικά ήταν η γλώσσα της ελίτ και τα σλοβενικά ήταν η γλώσσα των κοινών ανθρώπων. Αυτή την εποχή τα γερμανικά άσκησαν σημαντική επιρροή στα σλοβενικά, και πολλοί γερμανισμοί διατηρούνται στη σύγχρονη καθομιλουμένη σλοβενική. Επίσης πολλοί γνωστοί Σλοβένοι επιστήμονες πριν τη δεκαετία του 1920 έγραφαν σε ξένες γλώσσες, βασικά στα γερμανικά, εξαιτίας της πολιτικής κατάστασης στην Ευρώπη.
Κατά τη διάρκεια της περιόδου του ιλυρισμού και του πανσλαβισμού, εισήλθαν στη γλώσσα μερικές λέξεις από τα σερβοκροατικά, οι οποίες χρησιμοποιήθηκαν και από μερικούς καλούς συγγραφείς, όπως για παράδειγμα τον Γιόζιπ Γιούρτσιτς, που συνέγραψε το Deseti brat (Ο δέκατος αδερφός), το πρώτο μυθιστόρημα στα σλοβενικά, που εκδόθηκε το 1866. Ωστόσο πολλοί κροατισμοί που χρησιμοποιήθηκαν από τέτοιους συγγραφείς είναι εντελώς άγνωστοι στους Σλοβένους, ιδιαίτερα στη νεώτερη γενιά.
Τα σλοβενικά επίσης αποφεύχθησαν για μια περίοδο κατά τον Β΄ Παγκόσμιο Πόλεμο όταν η Σλοβενία ήταν χωρισμένη μεταξύ των Δυνάμεων του Άξονα της φασιστικής Ιταλίας, της ναζιστικής Γερμανίας και της Ουγγαρίας.
Μετά τον Β’ Παγκόσμιο Πόλεμο, η Σλοβενία έγινε μέρος της Σοσιαλιστικής Ομοσπονδιακής Δημοκρατίας της Γιουγκοσλαβίας. Τα σλοβενικά ήταν μία από τις επίσημες γλώσσες αν και στην πράξη προωθήθηκαν τα σερβοκροατικά. Η Σλοβενία απέκτησε ανεξαρτησία το 1991 και τα Σλοβενικά έγιναν η επίσημη γλώσσα της. Είναι επίσης μία από τις επίσημες γλώσσες της Ευρωπαϊκής Ένωσης.
Ταξινόμηση
Τα σλοβενικά είναι η πιο δυτική γλώσσα της δυτικής υποκατηγορίας του νοτιοσλαβικού κλάδου των σλαβικών γλωσσών.
Γεωγραφική κατανομή
Η γλώσσα ομιλείται από περίπου 2,2 εκατομμύρια ανθρώπους.
Οι Σλοβένοι ζουν κυρίως στην ανεξάρτητη χώρα τους, τη Σλοβενία, στην Κεντρική Ευρώπη (1.727.360). Επιπροσθέτως, η γλώσσα διαθέτει ομιλητές στη Βενετική Σλοβενία (Beneška Slovenija) και στη Φρίουλι-Βενετία Τζιούλια (Furlanija-Julijska krajina) στην Ιταλία (100.000), στην Αυστριακή Καρινθία στην Αυστρία (50.000), στην Κροατική Ίστρια στην Κροατία (11.800-13.100), σε μερικά νότια μέρη της Ουγγαρίας (6.000) και διάσπαρτα σε διάφορα μέρη της Ευρώπης και του υπόλοιπου κόσμου (ιδιαίτερα Γερμανών, Αμερικανών, συμπεριλαμβανομένων των Σλοβένων του Κάνσας), Καναδών, Αργεντίνων, Αυστραλών και Νοτιοαφρικάνων Σλοβένων) (300.000).
Διάλεκτοι
Τα σλοβενικά διαθέτουν μεγάλη ποικιλία με πολλές διαλέκτους που σε ορισμένες περιπτώσεις δείχνουν σημάδια αλληλοκατανόησης.
Λεξικά
Κατηγορία:Νοτιοσλαβικές γλώσσες Κατηγορία:Γλώσσες της Αυστρίας Κατηγορία:Γλώσσες της Σλοβενίας Κατηγορία:Γλώσσες της Κροατίας Κατηγορία:Γλώσσες της Ουγγαρίας
Τενοτστιτλάν
Η Τενοτστιτλάν ή Τενοκτιτλάν (ισπανικά: Tenochtitlan - Τενοτστίτλαν ή Tenochtitlán - Τενοτστιτλάν, Νάουατλ: Tenōchtitlan - Τενοτστίτλαν ) ήταν μια πόλη-νησί στην λίμνη Τεξκόκο του Μεξικού, πρωτεύουσα της αυτοκρατορίας των Αζτέκων.
Ιστορία
Σύμφωνα με την ιστορία των Αζτέκων, οι μετανάστες Μέσικα ίδρυσαν την Τενοτστιτλάν σε ένα ελώδες νησί το 1325, ακολουθώντας έναν οιωνό από τον θεό τους Ουιτζιλοπότστλι, έναν αετό, καθισμένο σε έναν κάκτο να τρώει ένα φίδι. Η εικόνα είναι σήμερα το εθνικό σύμβολο του Μεξικού. Η γεωγραφική θέση της Τενοτστιτλάν στην πυκνοκατοικημένη λεκάνη του Μεξικού παρείχε σημαντικές ευκαιρίες για εμπόριο και η πόλη επεκτεινόμενη γρήγορα έφθασε σε καθεστώς ευημερίας. Έγινε αυτοκρατορική πρωτεύουσα με τον σχηματισμό της αυτοκρατορίας των Αζτέκων 1428. Οι Μέσικα εν ευθέτω χρόνω κατέκτησαν ένα μεγάλο τμήμα της μεσοαμερικανικής επικράτειας. Οι φόροι των εκατομμυρίων υποτελών απέφεραν πλούτη για την πόλη, η οποία στην εποχή της ισπανικής κατάκτησης το 1519 κάλυπτε έκταση πέντε τετραγωνικών μιλίων με πληθυσμό περίπου 200.000. Το μεγαλύτερο τμήμα της πόλης καταστράφηκε από τους κατακτητές και πάνω στα ερείπιά της χτίστηκε η Πόλη του Μεξικού.
Σημειώσεις
<references group="Σημ." />
Προτεινόμενη Βιβλιογραφία
Κατηγορία:Αζτέκοι Κατηγορία:Αρχαιολογικοί τόποι στο Μεξικό Κατηγορία:Τεχνητά νησιά Κατηγορία:Πόλη του Μεξικού Κατηγορία:Μυθολογία Αζτέκων
Χένρι Πέρσι, 5ος κόμης του Νορθάμπερλαντ
Ο Χένρι Πέρσι, 5ος κόμης του Νορθάμπερλαντ (13 Ιανουαρίου 1477 - 19 Μαΐου 1527) Άγγλος ευγενής, 5ος Κόμης του Νορθάμπερλαντ (1489 - 1527) και μέλος της αυλής των βασιλέων Ερρίκου Ζ΄ της Αγγλίας και Ερρίκου Η΄ της Αγγλίας ήταν μεγαλύτερος γιος του Χένρι Πέρσι, 4ου κόμη του Νορθάμπερλαντ και της Ματθίλδης Ερμπέρ (1448 - 1495) κόρης του Γουίλιαμ Ερμπέρ, 1ου κόμη του Πέμπροκ (1423 - 1469). Ο ιερέας Άλαν Πέρσι ήταν ένας από τους μικρότερους αδελφούς του. O Χένρι Άλγκερνον Πέρσι μεγάλωσε στην αυλή του Ερρίκου Ζ΄ με επιμέλεια και η επιλογή των συζύγων για τις αδελφές του έγινε με μεγάλη προσοχή. Την εποχή που ο Αρθούρος της Ουαλίας δημιούργησε ξανά τον τίτλο του πρίγκιπα της Ουαλίας στις 21 Νοεμβρίου 1489 έγινε Μέλος του Τάγματος του Μπαθ. Ο Χένρι Άλγκερνον Πέρσι διαδέχτηκε τον πατέρα του στις 28 Απριλίου 1489 σαν πέμπτος κόμης του Νορθάμπερλαντ.
Βασιλεία Ερρίκου Ζ΄
Ο Νορθάμπερλαντ παρακολούθησε τον Ερρίκο Ζ΄ στην Συνθήκη του Ετάπλ (1492) και πήρε μέρος στην τελετή δημιουργίας του Τάγματος του Μπαθ (1494), την επόμενη χρονιά (1495) έγινε μέλος του Τάγματος της Περικνημίδας. Το 1497 υπηρέτησε στον βασιλικό στρατό εναντίον των Κορνήλλιων επαναστατών και πολέμησε στην μάχη του Μπλάκχιθ, δέχθηκε μίσθωση των εδαφών του στις 14 Μαΐου 1498 και ανέλαβε την διαχείριση στα κάστρα και τα εδάφη του. Η σημασία του Νορθάμπερλαντ εκείνη την εποχή φάνηκε στο Βιβλίο του Νοικοκυριού της Νορθάμπερλαντ, συντέθηκε από τον Τόμας Πέρσι, επίσκοπο της Ντρομόρ από ένα έγγραφο (1770) που βρέθηκε στην κατοχή του δούκα του Νορθάμπερλαντ. Τα έσοδα ήταν 2300 λίρες τον χρόνο χωρίς να περιλαμβάνονται τα δώρα, η συντήρηση του νοικοκυριού και τον υπηρετών του ήταν περίπου 1500 λίρες τον χρόνο, τα υπόλοιπα χρήματα τα διέθεσε στα ταξίδια και στην διακόσμηση του νοικοκυριού που ήταν πολυτελή εκείνη την εποχή και του άφησαν σύντομα χρέη.
Ο Νορθάμπερλαντ βρέθηκε στη συνάντηση του Ερρίκου Ζ΄ με τον Φίλιππο τον Ωραίο (1500). Διορίστηκε Κοντόσταυλος στο κάστρο του Κνάρεσμπορουγκ, δασάρχης του Κνάρεσμπορουγκ (1501) και επίτροπος της ειρήνης σε διάφορες κομητείες (1502). Ο Νορθάμπερλαντ δέχτηκε ξανά τον τιμητικό διορισμό να γίνει Φύλακας των Ανατολικών Μαρς στα σύνορα με την Σκωτία, συνόδευσε την Μαργαρίτα Τυδώρ στον γάμο της με τον Ιάκωβο Δ΄ της Σκωτίας με πολυτελή φορέματα και μεγάλο αριθμό από υπηρέτες.[8] Ο Νορθάμπερλαντ εξόργισε τον Ερρίκο Ζ΄ λίγο πριν τον θάνατο του, ανέλαβε χωρίς βασιλική άδεια την κηδεμονία και τον γάμο της Ελισάβετ Χέιστινγκς κόρης και διαδόχου του Τζων Χέιστινγκς, 11 βαρόνου του Χέιστινγκς, ο βασιλιάς του επέβαλε το τεράστιο πρόστιμο των 10.000 λιρών αλλά πλήρωσε τουλάχιστον το μισό όταν πέθανε ο βασιλιάς (1509). Ο διάδοχος του Ερρίκος Η΄ ακύρωσε το υπόλοιπο ποσό του προστίμου στις 21 Μαρτίου 1510. Στις 4 Φεβρουαρίου 1512 έγινε αναλυτής αναφορών σε θέματα για την Γασκώνη και γενικά πέρα από την θάλασσα.
Βασιλεία Ερρίκου Η΄
thumb|right|250px|Ορειχάλκινη πλάκα του Χένρι Πέρσι, 5ου κόμη του Νορθάμπερλαντ Ο Νορθάμπερλαντ συμμετείχε στον πόλεμο του 1513 σαν Καπετάνιος με μια μεγάλη συνοδεία, από το Καλαί πήγε στην πολιορκία του Θερουάν και στην μάχη του Σπερς και είχε υπό της διοίκηση του "καταπέλτες και τοξότες". Με την άνοδο του Τόμας Ουόλσεϊ (1473 - 1530) οι βαρόνοι σταδιακά υποτάχθηκαν στην τυραννία του, ο Νορθάμπερλαντ έγινε ύποπτος για συμμαχία με τον Εδουάρδο Στάφορντ, 3ο δούκα του Μπάκινγκχαμ και ρίχτηκε στην φυλακή, απαλευθερώθηκε μόνο με παρέμβαση του Ουόλσεϊ. Εξετάστηκε στην συνέχεια στο δικαστήριο του Στάρ Τσάμπερ και ελευθερώθηκε οριστικά. Ο Νορθάμπερλαντ είχε φιλικές σχέσεις με τον Τζώρτζ Τάλμποτ, 4ο κόμη του Σρούσμπερυ και σχεδίασαν να συμμετέχουν μαζί σε προσκύνημα (1516). Ο Σρούσμπερυ ήταν ανυπόμονος να παντρέψει την κόρη του Μαρία Πέρσι, κόμισσα του Νορθάμπερλαντ με έναν από τους γιους του Μπάκινγκχαμ αλλά στην συμφωνία για τα χρήματα οι γονείς του διέκοψαν την διαδικασία, η κόρη του Σρούσμπερυ θα παντρευτεί τελικά τον γιο και διάδοχο του Νορθάμπερλαντ. Τον Ιούνιο του 1517 ο Νορθάμπερλαντ ανέλαβε να συνοδεύσει στην Σκωτία την βασίλισσα Μαργαρίτα Τυδώρ κάτι που ήταν υποχρεωμένος να κάνει ανεξάρτητα από την έλλειψη χρημάτων, το 1518 κατείχε εδάφη στο Καλαί. Ο Ουόλσεϊ σε ένα γράμμα του στον βασιλιά (1519) τον θεώρησε ύποπτο για προδοσία αλλά τελικά δεν είχε την τύχη του δούκα του Μπάκινγκχαμ. Συνόδευσε τον Ερρίκο Η΄ στο Πεδίο του υφάσματος χρυσού, στην φιλική συμφωνία με τον Φραγκίσκο Α΄ της Γαλλίας (1520), ήταν ένας από τους μάρτυρες.
Τον Μάιο του 1522 συνόδευσε τον Ερρίκο Η΄ στην συνάντηση του με τον αυτοκράτορα και παρέστη στην επικύρωση της μεταξύ τους συνθήκης. Την επόμενη χρονιά (1523) δέχτηκε πρόταση να γίνει Φύλακας όλων των Μαρς νότια της Σκωτίας αλλά το αρνήθηκε με αποτέλεσμα την περιφρόνηση των κατοίκων αλλά παρέμεινε ενεργός μέχρι την εποχή που ο Χένρι Χάουαρντ, κόμης του Σάρρεϋ έγινε στρατηγός. Το 1523 έκανε εισβολή στην Σκωτία και κατηγορήθηκε εσφαλμένα από τον λόρδο του Ντάκρε ότι προχώρησε σε πόλεμο με την Κρόσσκει της Γιορκ αλλά γρήγορα η παρεξήγηση ξεκαθαρίστηκε, το 1524 βρέθηκε ξανά στα σύνορα. Ακολούθησαν ταραχές με το συμβούλιο του βορρά (1527) στο οποίο ήταν μέλος από το 1522 αλλά συμμετείχε στην τελετή στην οποία ο Ερρίκος Φίτζρου γιος του Ερρίκου Η΄ χρίστηκε κόμης του Νότιγχαμ. Πέθανε στις 19 Μαΐου 1527 στο Γρουέσλ και τάφηκε σε ένα υπέροχο ιερό στο Μπέβερλι.
Οικογένεια
thumb|right|250px|Το κάστρο του Γρουέσλ που πέθανε ο Χένρι Πέρσι Ο Χένρι Πέρσι παντρεύτηκε την Αικατερίνη Σπένσερ (πέθανε το 1542) κόρη του Σερ Ρόμπερτ Σπένσερ και της Ελεονώρας Μπωφόρ κόρης του Εδμόνδου Μπωφόρ, 2ου δούκα του Σόμερσετ με την οποία απέκτησε :
Τέχνη
Ο Νορθάμπερλαντ ήταν μεγαλοπρεπής στα γούστα του και ένας από τους πλουσιότερους μεγιστάνες της εποχής του, διατηρούσε ένα μεγάλο νοικοκυριό και αγαπούσε την οικοδόμηση. Ενίσχυσε τον ποιητή Τζον Σκέλτον (1460 - 1529) που έγραψε μια ελεγεία για τον πατέρα του, ένα έγγραφο στο Βρετανικό Μουσείο αποτελείται από ποιήματα που συντέθηκαν από τον Λιντγκαε.
Πηγές
Κατηγορία:Οικογένεια Πέρσι Κατηγορία:Τάγμα της Περικνημίδας Κατηγορία:Κόμητες του Νορθάμπερλαντ
Εργατικό Κόμμα της Κορέας
Το Εργατικό Κόμμα της Κορέας (κορ.: 조선로동당, κορ. [M-P] : Chosŏn Rodongdang) είναι το κυρίαρχο και κυβερνών κόμμα στη Βόρεια Κορέα. Εναλλακτικά αποκαλείται Κόμμα Εργατών Κορέας, και ιδρύθηκε το 1949 από τον Κιμ Ίλ-σονγκ ο οποίος παρέμεινε ηγέτης του μέχρι το θάνατό του το 1994. Γενικός Γραμματέας του κόμματος είναι ο ηγέτης της χώρας Κιμ Γιονγκ-ουν. Επίσημη ιδεολογία του κόμματος είναι το Τζούτσε.
Ο Κιμ Τζόνγκ-ιλ είχε μετά θάνατον τον τίτλο του "Αιώνιου Γενικού Γραμματέα" ως το 2021.
Εξωτερικοί σύνδεσμοι
Κορεα Κατηγορία:Πολιτική της Βόρειας Κορέας Κατηγορία:Κυβέρνηση της Βόρειας Κορέας
<references group="lower-greek"/>
Λαρδί
μικρογραφία|Σπιτικό λαρδί. Το λαρδί είναι ημιστερεό προϊόν λευκού λίπους που λαμβάνεται από την τήξη του λιπώδους ιστού του οικόσιτου χοίρου. Διακρίνεται από το στέαρ, ένα παρόμοιο προϊόν που προέρχεται από το λίπος βοοειδών ή προβάτων.
Το λαρδί μπορεί να τήξει με ατμό, βρασμό ή ξηρή θερμότητα. Οι γαστρονομικές ιδιότητες του λαρδιού ποικίλλουν ανάλογα με την προέλευση και τη μέθοδο επεξεργασίας. Εάν έχει παραχθεί σωστά, μπορεί να είναι σχεδόν άοσμο και άγευστο. Έχει υψηλή περιεκτικότητα σε κορεσμένα λιπαρά οξέα και χωρίς τρανς λιπαρά. Στο λιανικό εμπόριο, το εξευγενισμένο λαρδί πωλείται συνήθως σε μπλοκ τυλιγμένα με χαρτί.
Πολλές κουζίνες χρησιμοποιούν λαρδί ως λίπος μαγειρικής ή μαγειρικό λίπος, ή ως επάλειψη με τους ίδιους τρόπους που χρησιμοποιείται το βούτυρο. Είναι ένα συστατικό σε διάφορα ουμάμι πιάτα, όπως λουκάνικα, πατέ και γεμίσεις. Ως υποκατάστατο του βουτύρου, παρέχει όψη νιφάδων στα αρτοσκευάσματα. Στη δυτική κουζίνα, έχει παραχωρήσει τη δημοτικότητά του στα φυτικά έλαια, αλλά πολλοί μάγειρες και αρτοποιοί εξακολουθούν να το προτιμούν έναντι άλλων λιπών για ορισμένες χρήσεις.
Ιστορία
μικρογραφία| Ακατέργαστο χοιρινό λίπος που κόβεται σε κύβους για να προετοιμαστεί το [[τουρτιέ]] Το λαρδί υπήρξε ανέκαθεν ένα σημαντικό συστατικό μαγειρέματος και ψησίματος σε πολιτισμούς όπου το χοιρινό είναι ένα σημαντικό διατροφικό στοιχείο, με το χοιρινό λίπος να είναι τόσο πολύτιμο προϊόν όσο το χοιρινό κρέας.
Κατά τη διάρκεια του 19ου αιώνα, το λαρδί χρησιμοποιήθηκε παρόμοια με το βούτυρο στη Βόρεια Αμερική και σε πολλά ευρωπαϊκά έθνη. Το λαρδί παρέμεινε τόσο δημοφιλές όσο το βούτυρο στις αρχές του 20ου αιώνα και χρησιμοποιήθηκε ευρέως ως υποκατάστατο του βουτύρου κατά τη διάρκεια του Β' Παγκοσμίου Πολέμου. Ως εύκολα διαθέσιμο υποπροϊόν της σύγχρονης παραγωγής χοιρινού κρέατος, το λαρδί ήταν φθηνότερο από τα περισσότερα φυτικά έλαια και ήταν συνηθισμένο στη διατροφή πολλών ανθρώπων έως ότου η βιομηχανική επανάσταση έκανε τα φυτικά έλαια πιο κοινά και πιο προσιτά οικονομικά. Τα φυτικά μαγειρικά λίπη αναπτύχθηκαν στις αρχές της δεκαετίας του 1900, τα οποία κατέστησαν δυνατή τη χρήση λιπαρών με βάση τα λαχανικά στο ψήσιμο και σε άλλες χρήσεις όπου απαιτούνται στερεά λίπη. Το μυθιστόρημα του Άπτον Σίνκλερ, The Jungle, αν και φαντασίας, απεικόνιζε άντρες να πέφτουν σε δεξαμενές τήξης και να πωλούνται ως λαρδί, κάτι που δημιούργησε αρνητική δημοσιότητα.
Μέχρι τα τέλη του 20ού αιώνα, το λαρδί άρχισε να θεωρείται λιγότερο υγιές από τα φυτικά έλαια (όπως το ελαιόλαδο και το ηλιέλαιο) λόγω της υψηλής περιεκτικότητας του σε κορεσμένα λιπαρά οξέα και χοληστερόλη. Ωστόσο, παρά τη φήμη του, το λαρδί έχει λιγότερο κορεσμένο λίπος, περισσότερο ακόρεστο λίπος και λιγότερη χοληστερόλη από μια ίση ποσότητα βουτύρου ανά βάρος. Το μη υδρογονωμένο λαρδί δεν περιέχει τρανς λιπαρά. Έχει επίσης θεωρηθεί ως «φαγητό της φτώχειας».
Πολλά εστιατόρια στα δυτικά έθνη έχουν εξαλείψει τη χρήση λαρδιού στις κουζίνες τους λόγω των διατροφικών περιορισμών που σχετίζονται με την υγεία πολλών από τους πελάτες τους και των θρησκευτικών διατροφικών περιορισμών με βάση το χοιρινό κρέας, όπως το Κοσέρ και το Χαλάλ, που σημαίνει πως ορισμένοι αρτοποιοί αντικαθιστούν το λαρδί με στέαρ βοείου κρέατος.
Έχει γίνει και πάλι δημοφιλές στο Ηνωμένο Βασίλειο ανάμεσα στους λάτρεις της παραδοσιακής βρετανικής κουζίνας. Αυτό οδήγησε σε «κρίση λαρδιού» στα τέλη του 2004.
Παραγωγή
Το λαρδί μπορεί να ληφθεί από οποιοδήποτε μέρος του χοίρου που έχει υψηλή συγκέντρωση λιπώδους ιστού. Ο υψηλότερος βαθμός λαρδιού, γνωστός ως φύλλο λαρδιού, λαμβάνεται από την «φουντωτή» εναπόθεση σπλαχνικού λίπους που περιβάλλει τα νεφρά και εσωτερικά την οσφυϊκή χώρα. Το φύλλο λαρδιού έχει μικρή γεύση χοιρινού κρέατος, καθιστώντας το ιδανικό για χρήση σε ψημένα προϊόντα, όπου εκτιμάται για την ικανότητά του να παράγει φολιδοειδής, υγρές κρούστες πίτας. Το επόμενο μέρος υψηλότερου βαθμού λαμβάνεται από το λίπος της πλάτης, το σκληρό υποδόριο λίπος μεταξύ του δέρματος της πλάτης και των μυών του χοίρου. Ο χαμηλότερος βαθμός (για σκοπούς τήξης σε λαρδί) λαμβάνεται από τη μαλακή μπόλια που περιβάλλει τα πεπτικά όργανα, όπως το λεπτό έντερο, αν και η μπόλια χρησιμοποιείται συχνά απευθείας ως περιτύλιγμα για το ψήσιμο άπαχου κρέατος ή για την παρασκευή πατέ.
Το λαρδί μπορεί να τήξει με δύο διαδικασίες: υγρό ή ξηρό. Σε υγρή απόδοση, το χοιρινό λίπος βράζεται σε νερό ή στον ατμό σε υψηλή θερμοκρασία και το λαρδί, το οποίο είναι αδιάλυτο στο νερό, λαμβάνεται από την επιφάνεια του μείγματος ή διαχωρίζεται σε βιομηχανικό φυγοκεντρωτή. Σε ξηρή απόδοση, το λίπος εκτίθεται σε υψηλή θερμότητα σε τηγάνι ή φούρνο χωρίς νερό (διαδικασία παρόμοια με το τηγάνισμα μπέικον). Οι δύο διαδικασίες παράγουν κάπως διαφορετικά προϊόντα. Το υγρό λαρδί έχει μια πιο ουδέτερη γεύση, ένα ελαφρύτερο χρώμα και ένα υψηλό σημείο καπνού. Το λαρδί ξηρής τήξης είναι κάπως πιο καφέ και έχει καραμελωμένη γεύση και χαμηλότερο σημείο καπνού.
Το βιομηχανικά παραγόμενο λαρδί, συμπεριλαμβανομένου του μεγαλύτερου ποσού λαρδιού που πωλείται σε σούπερ μάρκετ, παράγεται από ένα μείγμα λίπους υψηλής και χαμηλής ποιότητας από όλο το χοίρο. Το λαρδί συχνά υδρογονώνεται για να βελτιωθεί η σταθερότητά του σε θερμοκρασία δωματίου. Το υδρογονωμένο λαρδί που πωλείται στους καταναλωτές συνήθως περιέχει λιγότερα από 0,5 γρ. τρανς λιπαρών ανά 13 γρ. μερίδας. Το λαρδί αντιμετωπίζεται επίσης συχνά με λευκαντικούς και αποσμητικούς παράγοντες, γαλακτωματοποιητές και αντιοξειδωτικά, όπως το βουτυλιωμένο υδροξυτολουόλιο. Αυτές οι μεταχειρίσεις το καθιστούν πιο σταθερό και αποτρέπουν την αλλοίωση. (Το λαρδί που δεν έχει υποστεί επεξεργασία πρέπει να ψύχεται ή να καταψύχεται για να αποφευχθεί η τάγγιση).
Οι καταναλωτές που θέλουν μια πηγή λαρδιού υψηλής ποιότητας συνήθως αναζητούν σπιτικούς παραγωγούς ή το παράγουν μόνοι τους από φύλλα λαρδιού ή το λίπος πλάτης.
Ένα υποπροϊόν του λαρδιού ξηρής απόδοσης είναι το βαθύ τηγανισμένο κρέας, το δέρμα και ο μεμβρανικός ιστός, τα οποία καταναλώνονται ξεροψημένα.
Σύνθεση
μικρογραφία| Ένα μόριο [[Τριγλυκερίδια|τριγλυκερίδιου, το κύριο συστατικό του λαρδιού]] Το λαρδί αποτελείται κυρίως από λίπη, τα οποία στη γλώσσα της χημείας είναι γνωστά ως τριγλυκερίδια. Αυτά τα τριγλυκερίδια αποτελούνται από τρία λιπαρά οξέα και η κατανομή των λιπαρών οξέων ποικίλλει από λάδι σε λάδι. Γενικά, το λαρδί είναι παρόμοιο με το στέαρ στη σύνθεσή του. Οι οικόσιτοι χοίροι που έχουν τραφεί με διαφορετικές διατροφές θα έχουν λαρδί με σημαντικά διαφορετική περιεκτικότητα σε λιπαρά οξέα και αριθμό ιωδίου. Οι χοίροι που τρέφονται με φιστίκια ή οι χοίροι που τρέφονται με βελανίδια και οι οποίοι εκτρέφονται για το ιβηρικό ζαμπόν, παράγουν ένα κάπως διαφορετικό είδος λαρδιού σε σύγκριση με τους χοίρους που εκτρέφονται σε αγροκτήματα της Βόρειας Αμερικής που τρέφονται με καλαμπόκι.
Μαγειρική χρήση
Το λαρδί είναι ένα από τα λίγα βρώσιμα έλαια με σχετικά υψηλό σημείο καπνού, που οφείλεται στην υψηλή περιεκτικότητα σε κορεσμένα λιπαρά οξέα. Το καθαρό λαρδί είναι ιδιαίτερα χρήσιμο για τη μαγειρική, καθώς παράγει λίγο καπνό όταν θερμαίνεται και έχει ξεχωριστή γεύση όταν συνδυάζεται με άλλα τρόφιμα. Πολλοί σεφ και αρτοποιοί προτιμούν το λαρδί από άλλους τύπους μαγειρικού λίπους λόγω της γεύσης και του εύρους των εφαρμογών του.
Στο ψήσιμο
Λόγω των σχετικά μεγάλων κρυστάλλων λίπους στο λαρδί, είναι εξαιρετικά αποτελεσματικό ως μαγειρικό λίπος στο ψήσιμο. Οι κρούστες πίτας φτιαγμένες με λαρδί τείνουν να είναι πιο φολιδοειδής από αυτές που παρασκευάζονται με βούτυρο. Πολλοί μάγειρες χρησιμοποιούν και τους δύο τύπους λίπους στα αρτοσκευάσματα τους για να συνδυάσουν τις λιπαρές ιδιότητες του λαρδιού με τη γεύση του βουτύρου.
Στις κουζίνες
Το λαρδί κάποτε χρησιμοποιούταν ευρέως στις κουζίνες της Ευρώπης, της Κίνας και του Νέου Κόσμου και εξακολουθεί να παίζει σημαντικό ρόλο στη βρετανική, στην κεντροευρωπαϊκή, στη μεξικάνικη και στην κινεζική κουζίνα. Στη βρετανική κουζίνα, το λαρδί είναι ένα παραδοσιακό συστατικό σε πίτες κιμά, χριστουγεννιάτικες πουτίγκες, κέικ λαρδιού και για τηγάνισμα φις εντ τσιπς, καθώς και για πολλές άλλες χρήσεις.
Το λαρδί είναι παραδοσιακά ένα από τα κύρια συστατικά του σκανδιναβικού πατέ συκωτιού. αριστερά|μικρογραφία| Διαφήμιση λαρδιού που παράγεται από την Swift & Company το 1916 Στην Ισπανία, μία από τις πιο δημοφιλείς εκδόσεις του ανδαλουσιανού πρωινού περιλαμβάνει διάφορα είδη mantecas (μαντέκας) με διαφορετικά μπαχαρικά, που καταναλώνεται αλειμμένο σε φρυγανισμένο ψωμί. Μεταξύ άλλων παραλλαγών, προτιμώνται οι manteca colorá (μαντέκα κολορά, λαρδί με πάπρικα) και zurrapa de lomo (θουράπα ντε λόμο, λαρδί με πέτσα χοιρινού). Στην καταλανική κουζίνα, το λαρδί χρησιμοποιείται για δημιουργηθεί η ζύμη για το αρτοσκεύασμα γνωστό ως κόκα. Ειδικά στις Βαλεαρίδες Νήσους, η ζύμη ενσαϊμάδα περιέχει επίσης λαρδί. μικρογραφία| Ένα κομμάτι ψωμί αλειμμένο με λαρδί ήταν ένα τυπικό βασικό στοιχείο στην παραδοσιακή αγροτική κουζίνα πολλών χωρών Το λαρδί που καταναλώνεται ως άλειμμα στο ψωμί ήταν κάποτε πολύ συνηθισμένο στην Ευρώπη και τη Βόρεια Αμερική, ειδικά στις περιοχές όπου τα λιπαρά γαλακτοκομικά προϊόντα και τα φυτικά έλαια ήταν σπάνια.
Καθώς η ζήτηση λαρδιού αυξάνεται στη βιομηχανία εστιατορίων υψηλών προδιαγραφών, οι μικροί αγρότες έχουν αρχίσει να ειδικεύονται στις κληρονομικές φυλές χοίρων με υψηλότερο περιεχόμενο σωματικού λίπους από το πιο λιτό, σύγχρονο χοίρο. Φυλές όπως ο χοίρος μανγκαλίκα από την Ουγγαρία ή ο Μεγάλος Μαύρος χοίρος από τη Μεγάλη Βρετανία βιώνουν μια τεράστια αναθέρμανση, σε σημείο που οι κτηνοτρόφοι δεν μπορούν να ανταποκριθούν στη ζήτηση.
Σάντουιτς με λιωμένα λίπη είναι δημοφιλή σε αρκετές ευρωπαϊκές χώρες, όπως το ουγγρικό zsíroskenyér («ψωμί με λαρδί») ή zsírosdeszka («σανίδα με λαρδί») και το γερμανικό fettbemme, καρυκευμένο χοιρινό λίπος. Παρόμοια σνακ σερβίρονται μερικές φορές με μπύρα στην Πολωνία, την Τσεχία και τη Σλοβακία. Συνοδεύονται γενικά επικάλυψη κρεμμυδιών, σερβιρισμένα με αλάτι και πάπρικα και τρώγονται ως συνοδευτικό με μπύρα. Στην Ταϊβάν, το Χονγκ Κονγκ και το Μακάο, καθώς και σε πολλά μέρη της Κίνας, το λαρδί συχνά καταναλώνεται αναμεμιγμένο σε μαγειρεμένο ρύζι μαζί με σάλτσα σόγιας για να φτιαχτεί το «ρύζι λαρδιού» (κινεζικά: 豬油 拌飯 ή 豬油 撈飯). Στην Ιαπωνία, το λίπος της πλάτης χρησιμοποιείται συχνά για το ράμεν, όπου δημιουργείτε ένα παχύ, ελαφρώς γλυκό και πολύ χορταστικό πιάτο.
Παραδοσιακά, μαζί με το φυστικέλαιο, το λαρδί χρησιμοποιείται ευρέως στην ασιατική μαγειρική ως μαγειρικό λάδι γενικής χρήσης, κυρίως σε τηγανητά και βαθιά τηγανητά. μικρογραφία| Schweineschmalz, γερμανικό λαρδί μικρογραφία| Griebenschmalz, γερμανικό λαρδί με τραγανά κομμάτια χοιρινού δέρματος Στη Γερμανία, λαρδί ονομάζεται Schweineschmalz (σφάινεσμαλτζ, κυριολεκτικά, «τηγμένο λίπος από χοίρους») και υπήρξε από καιρό αγαπημένο ως άλειμμα. Μπορεί να σερβιριστεί απλό ή μπορεί να αναμειχθεί με καρυκεύματα. Επίσης, το χοιρινό λίπος μπορεί να ενισχυθεί με μικρά κομμάτια χοιρινού δέρματος, που ονομάζονται Grieben (γκρίμπεν) για να δημιουργηθεί το Griebenschmalz (γκρίμπενσμαλτζ). Άλλες συνταγές απαιτούν μικρά κομμάτια μήλου ή κρεμμυδιού.
Το Schmalzbrot («ψωμί με σμαλτζ») βρίσκεται στο μενού σε εστιατόρια ή μπυραρίες. Το Schmalzbrot σερβίρεται συχνά ως Griebenschmalz σε ψωμί σίκαλης συνοδευόμενο από αγγουράκι τουρσί.
Το χορτοφαγικό γκρίμπεν από κρεμμύδια ή μήλα, το οποίο ξεκίνησε ως αυτοσχέδιο μέσο αραιωμένου σμάλτζ σε καιρούς ανάγκης, έγινε μάλλον δημοφιλές από μόνο του επειδή επιτρέπει μια συγκεκριμένη γεύση και χαμηλότερη περιεκτικότητα σε λιπαρά. Πλήρως χορτοφαγικά αλείμματα που μοιάζουμε σμαλτζ βασισμένα σε φυτικά λίπη χρησιμοποιούν αυτά τα συστατικά. Στη Γερμανία απαγορεύεται η χρήση του όρου Schmalz για προϊόντα χωρίς λαρδί.
Στην Πολωνία, το λαρδί που αναμιγνύεται με φρούτα, συνήθως ψιλοκομμένο μήλο, και απλώνεται σε παχιές φέτες ψωμιού, συχνά σερβίρεται ως ορεκτικό.
Cardiff, Wales: 6/23/04
Το "Cardiff, Wales: 6/23/04" είναι ένα ζωντανό άλμπουμ των Red Hot Chili Peppers. Ηχογραφήθηκε στις 23 Ιουνίου του 2004 στο Millennium Stadium στο Κάρντιφ της Ουαλίας στα πλαίσια της περιοδείας Roll on the Red Tour. Ολόκληρο το σόου κυκλοφόρησε δωρεάν σε μορφή MP3 στις 17 Μαρτίου του 2015 στην ιστοσελίδα της μπάντας. Το άλμπουμ περιέχει μια ζωντανή εκτέλεση του ακυκλοφόρητου τραγουδιού "Mini-Epic (Kill for Your Country)", σηματοδοτώντας την πρώτη επίσημη κυκλοφορία του τραγουδιού αυτού.
Παραπομπές
Κατηγορία:Άλμπουμ του 2015
Πανεπιστήμιο της Βίλνιους
Το Πανεπιστήμιο της Βίλνιους (Vilniaus universitetas) είναι το παλαιότερο πανεπιστήμιο στις χώρες της Βαλτικής, ένα από τα παλαιότερα και πιο διάσημα στην Ανατολική Ευρώπη, μεταγενέστερο μόνο των πανεπιστημίων της Πράγας, της Κρακοβίας, του Πετς, της Βουδαπέστης, της Μπρατισλάβα και του Königsberg. Σήμερα είναι το μεγαλύτερο πανεπιστήμιο της Λιθουανίας.
Το πανεπιστήμιο ιδρύθηκε το 1579 ως Ιησουητική Ακαδημία (Κολλέγιο) της Βίλνιους από τον Μεγάλο Δούκα της Λιθουανίας και Βασιλιά της Πολωνίας, Στέφανο Μπάτορυ. Ήταν το τρίτο παλαιότερο πανεπιστήμιο (μετά την Ακαδημία της Κρακοβίας και την Αλμπερτίνα) στην Κοινοπολιτεία Πολωνίας-Λιθουανίας. Μετά την Τρίτη Διάσπαση της Πολωνίας (1795) και την εξέγερση του Νοεμβρίου (1830-1831), το πανεπιστήμιο έκλεισε και ανέστειλε τη λειτουργία του μέχρι το 1919. Μετά τον Α΄ Παγκόσμιο Πόλεμο, το πανεπιστήμιο επιχειρήθηκε ανεπιτυχώς να επανεκκινήσει από τη Λιθουανία (Δεκέμβριος 1918) και τις σοβιετικές δυνάμεις κατοχής (Μάρτιος 1919). Τελικά επανέλαβε τη λειτουργία του ως Πανεπιστήμιου Στέφανου Μπάτορυ στην Πολωνία (Αύγουστος 1919), περίοδος που ακολουθήθηκε από νέα σοβιετική κατοχή το 1920 και λιγότερο από δύο χρόνια της Δημοκρατίας της Κεντρικής Λιθουανίας, που ενσωματώθηκε στην Πολωνία το 1922.
Μετά τη σοβιετική εισβολή στην Πολωνία τον Σεπτέμβριο του 1939, το πανεπιστήμιο διοικήθηκε για μικρό διάστημα από τις λιθουανικές αρχές (από τον Οκτώβριο του 1939) και στη συνέχεια μετά τη σοβιετική προσάρτηση της Λιθουανίας (Ιούνιος 1940), με μια περίοδο γερμανικής κατοχής μετά τη γερμανική εισβολή (1941-1944), διοικήθηκε ως κρατικό πανεπιστήμιο της Βίλνιους από τη Σοβιετική Σοσιαλιστική Δημοκρατία της Λιθουανίας. Το 1945 η πολωνική κοινότητα φοιτητών και μελετητών του Πανεπιστημίου Στέφανου Μπάτορυ μεταφέρθηκε στο Πανεπιστήμιο Κοπέρνικου στο Τορούν. Αφού η Λιθουανία ανέκτησε την ανεξαρτησία της το 1990, μετά τη διάλυση της Σοβιετικής Ένωσης, επανήλθε στο καθεστώς του ως ένα από τα εξέχοντα πανεπιστήμια της Λιθουανίας.
Χορασάν
Το Χορασάν είναι περιοχή στο ανατολικό Ιράν, αλλά ιστορικώς αναφέρεται σε μια μεγαλύτερη περιοχή ανατολικά και βορειοανατολικά της παλαιάς Περσικής Αυτοκρατορίας (Μεγάλο Χορασάν). Το όνομα Χορασάν είναι περσικό και σημαίνει "από εκεί όπου ανατέλλει ο ήλιος". Το όνομα δόθηκε στην ανατολική αυτή επαρχία της Περσίας κατά τη διάρκεια της Αυτοκρατορίας των Σασσανιδών.
Το Χορασάν είναι διάσημο παγκοσμίως για τον κρόκο και τη βέρβερη που παράγονται στις νότιες περιοχές της επαρχίας. Η παραγωγή είναι περισσότερο από 170 τόνους το χρόνο. Το Χορασάν είναι επίσης διάσημο για τα χαλιά του.
Εξωτερικοί σύνδεσμοι
Κατηγορία:Επαρχίες του Ιράν Κατηγορία:Ιστορικές περιοχές του Ιράν
Πάπας Ιωάννης Ζ΄
Ο Ιωάννης Ζ΄ (Papa Giovanni VII, 650 - 18 Οκτωβρίου 707) ήταν Πάπας από την 1η Μαρτίου του 705 έως τον θάνατό του το 707. Όπως και ο προκάτοχός του, Ιωάννης ΣΤ΄ ήταν Έλληνας. Η καταγωγή του ωστόσο δεν είναι γνωστή, εικάζεται ότι κατάγονταν από το Ροσσάνο της Καλαβρίας, ωστόσο είναι πιθανό και να κατάγονταν από την Κωνσταντινούπολη.
Ο πατέρας του Ιωάννη, Πλάτων, είχε το αξίωμα cura palatii urbis Romae. Έτσι ο Ιωάννης είναι ο πρώτος πάπας που ήταν γιος Βυζαντινού αξιωματούχου. Η μητέρα του λέγονταν Μπλάττα
Ο Ιωάννης ο Ζ΄ είχε καλές σχέσεις με του Λομβαρδούς, οι οποίοι κυβερνούσαν το μεγαλύτερο μέρος της Ιταλίας. Οι σχέσεις του όμως με τον Ιουστινιανό Β΄ δεν ήταν καλές. Οι σχέσεις των παπών με το Βυζάντιο είχαν χειροτερεύση μετά την Πενθέκτη Οικουμενική Σύνοδο του 692. Για την στάση του πάπα Ιωάννη ως προς τους κανόνες υπάρχει διαφωνία μεταξύ των λογίων  Δεν επικύρωσε τους Κανόνες, οι οποίοι εξαιρετικά μη δημοφιλείς στην Ιταλία, παρ' όλα αυτά δέχθηκε ασυνήθιστη κριτική στο Liber Pontificalis για αυτό: "Αυτός [ο Αυτοκράτορας Ιουστινιανός Β΄] απέστειλε δύο μητροπολίτες, στέλνοτας μαζί τους και εντολή με την οποία ζητούσε και προέτρεπε τον ποντίφικα [Ιωάννη Ζ΄] να συγκαλέσει σύνοδο της αποστολικής εκκλησίας και να επιβεβαιώσει αυτούς που δεχόταν και να ακυρώσει και να απορρίψει αυτούς με τους οποίους ήταν αντίθετος. Αλλά αυτός, τρομοκρατημένος από την ανθρώπινη αδυναμία του, τους έστειλε πίσω στον πρίγκιπα με τους ίδιους μητροπολίτες χωρίς καμία διόρθωση".
Ο Ιωάννης ο Ζ΄ πέθανε στις 18 Οκτωβρίου 707 και ενταφιάστηκε στον Άγιο Πέτρο. Τον διαδέχτηκε ο Σισίνιος.
Πηγές
Κατηγορία:Πάπες Κατηγορία:Έλληνες Πάπες Κατηγορία:Πάπες 8ου αιώνα Κατηγορία:Βυζαντινοί του 8ου αιώνα
Άτουα
Η Αϊγκα-ι-λε-Τάι (Σαμόα: Aiga-i-le-Tai) είναι ένα διαμέρισμα του νησιού Ουπόλου των νησιών Σαμόα. Έχει έκταση 413 τ.χλμ. και πληθυσμό 21.168 κατοίκων (2001). Πρωτεύουσα είναι η Λουφιλούφι.
Γεωγραφία
Η Άτουα βρίσκεται ανατολικά των Σαμόα και του Ουπόλου. Συνορεύει στα δυτικά με την Τουαμασάγκα και στα βορειοανατολικά με την Βαγκα-ο-Φοτόνι.
Νησιά
Τα νησιά της Άτουα είναι το Νου'ουσάφε'ε και τα ακατοίκητα Νησιά Αλεϊπάτα, που αποτελούνται από το Νου'ουτέλε, το Νου'ούλουα, το Ναμούα και το Φανουατάπου.
Παραπομπές
Κατηγορία:Διαμερίσματα των Σαμόα
Ιντίνα Μένζελ
Η Ιντίνα Κιμ Μένζελ (αγγλικά: Idina Kim Menzel, 30 Μαΐου 1970) είναι Αμερικανίδα ηθοποιός του θεάτρου, του κινηματογράφου και της τηλεόρασης, τραγουδίστρια και τραγουδοποιός. Γεννήθηκε στο Μανχάταν και ξεκίνησε την ενασχόληση της με το τραγούδι σε ηλικία 15 ετών και με την υποκριτική λίγο αργότερα. Δημοτικότητα απέκτησε με τον ρόλο της στο μιούζικαλ Rent, στο Μπρόντγουεϊ, ερμηνεία που της έδωσε και υποψηφιότητα για βραβείο Tony, το 1996. Το 2014, κέρδισε ένα Tony, για την ερμηνεία της στο μιούζικαλ Wicked.
Το 2010, έλαβε περισσότερη δημοτικότητα, συμμετέχοντας στην αμερικανική σειρά Glee. Στον κινηματογράφο έκανε ντεμπούτο το 2001, με το Kissing Jessica Stein, ενώ έκτοτε έχει συμμετάσχει σε διάφορες ταινίες, όπως στη σειρά ταινιών Frozen της Disney, στον ρόλο της Elsa. Στην ταινία τραγούδησε το "Let It Go", τραγούδι που κέρδισε και Όσκαρ και Grammy. Ως τραγουδίστρια έχει κυκλοφορήσει 7 στούντιο άλμπουμ.
Παραπομπές
<References/>
Εξωτερικοί σύνδεσμοι
Κατηγορία:Αμερικανοί τραγουδοποιοί Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί μουσικού θεάτρου Κατηγορία:Αμερικανίδες ηθοποιοί τηλεόρασης Κατηγορία:Αμερικανοεβραίοι Κατηγορία:Εβραίοι φεμινιστές Κατηγορία:Αμερικανοί φεμινιστές Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Νικητές βραβείου Tony
Φρούριο του Σαμουήλ (Οχρίδα)
Το Φρούριο του Σαμουήλ (Самуилова тврдина) είναι φρούριο που βρίσκεται στην παλαιά πόλη της Οχρίδας, στη Βόρεια Μακεδονία. Αποτέλεσε πρωτεύουσα της Α΄ Βουλγαρικής Αυτοκρατορίας, κατά την περίοδο βασιλείας του Τσάρου Σαμουήλ κατά τα τέλη του 10ου αιώνα. Σήμερα, το ιστορικό αυτό μνημείο αποτελεί σημαντικό πόλο έλξης για τους τουρίστες, ενώ ανακαινίστηκε το 2003.
Παραπομπές
Κατηγορία:Οχρίδα Κατηγορία:Κάστρα στη Βόρεια Μακεδονία Κατηγορία:Ιστορία της Βόρειας Μακεδονίας Κατηγορία:Α΄ Βουλγαρική Αυτοκρατορία
Bonded by Blood
Το Bonded by Blood είναι το πρώτο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" τον Απρίλιο του 1985.
Ιστορία του δίσκου
Το καλοκαίρι του 1984, οι Exodus ηχογράφησαν το πρώτο τους άλμπουμ στα "Prairie Sun Studios" του Σαν Φρανσίσκο, αλλά το "Bonded by Blood" κυκλοφόρησε τον Απρίλιο της επόμενης χρονιάς λόγω προβλημάτων με την δισκογραφική εταιρεία "Torrid" η οποία, αρχικά, τους αντιπροσώπευε. Ο αρχικός τίτλος του δίσκου ήταν "A Lesson in Violence" αλλά μετονομάστηκε λόγω της αδυναμίας του συγκροτήματος να βρει ένα σχετικό εξώφυλλο. Η παραγωγή του άλμπουμ έγινε από τον Μαρκ Γουιτάκερ, ο οποίος συμμετείχε και στη συγγραφή των τραγουδιών "Metal Command" και "Deliver Us to Evil".
Το εξώφυλλο του άλμπουμ είναι μια απεικόνιση δύο σιαμαίων μωρών, τα οποία αποτελούν παραστάσεις του καλού και του κακού. Λόγω προβλημάτων λογοκρισίας, η επανέκδοση του δίσκου είχε στο εξώφυλλο το λογότυπο του συγκροτήματος με κόκκινο και μαύρο φόντο.
Αυτός ήταν ο μοναδικός στούντιο δίσκος τον οποίο ηχογράφησαν οι Exodus με τον τραγουδιστή Πωλ Μπέιλοφ στη σύνθεση τους, αφού για το "Pleasures of the Flesh" του 1987, εντάχθηκε στο συγκρότημα ο Στηβ Σόουζα.
Τραγούδια
1. Bonded by Blood (Holt, Baloff) - 3:43
2. Exodus (Holt, Baloff) - 4:05
Ναρκοθέτις
Ναρκοθέτις, και παλαιότερα ναυκλαστροθέτις, είναι ονομασία ειδικού τύπου πολεμικού πλοίου που χρησιμοποιείται για την πόντιση ναρκών. Υπάρχουν πολλοί τύποι τέτοιων πλοίων που διακρίνονται όμως σε δύο μεγάλες κατηγορίες:
Bonded by Blood
Τραγούδια
4. A Lesson in Violence (Holt, Hunolt) - 3:49
Ναρκοθέτις
Στη πρώτη κατηγορία περιλαμβάνονται μικρά βοηθητικά πλοία του στόλου καθώς και μετατρεπόμενα εμπορικά σκάφη μέχρι και των επί τούτου ναυπηγημένα καταδρομικά – ναρκοθέτιδες, εύδρομα – καταδρομικά ναρκοθέτιδες καθώς και υποβρύχια – ναρκοθέτιδες. Από αυτά, τα μεν μικρά βοηθητικά προορίζονται κατά κανόνα στην εγκατάσταση αμυντικών ναρκοπεδίων εγγύς των βάσεών τους, ενώ "εν καιρώ ειρήνης" χρησιμοποιούνται ως συγκοινωνιακά μέσα (τέτοια ήταν τα ελληνικά Πάραλος και Τένεδος που βυθίστηκαν στον Β΄ Π.Π.). Τα πλοία αυτά φέρουν εγκατάσταση μεταλλικών σιδηροτροχιών επί των οποίων φέρονται οι νάρκες και σχετικά βαρούλκα πόντισης αυτών.
Bonded by Blood
Τραγούδια
5. Metal Command (Holt, Baloff, Whitaker) - 4:13
Ναρκοθέτις
Τα ειδικά ναυπηγημένα πλοία για πόντιση ναρκών είναι καταδρομικά, κατά κανόνα ελαφρά εύδρομα (=ταχυκίνητα), προκειμένου να διαφεύγουν μετά την πόντιση πιθανή αεροπορική επιδρομή, και με μεγάλη χωρητικότητα μεταφοράς ναρκών εις βάρος του οπλισμού τους. Εξαιρετικός επιτυχής τύπος τέτοιου σκάφους ήταν ο βρετανικός τύπος Αβδιήλ εκτοπίσματος 3.500 τόνων, ταχύτητας 40 κόμβων με ελαφρύ οπλισμό 8 Α/Α πυροβόλων 102 χιλ. σε δίδυμους κιλλίβαντες. Στη κατηγορία αυτή, αν και στερούσε στη ταχύτητα, ανήκε και το ελληνικό Εύδρομο Έλλη που τορπίλισε ιταλικό υποβρύχιο στις 15 Αυγούστου 1940 στη Τήνο. Τα δε υποβρύχια – ναρκοθέτιδες έχουν εσωτερική διάταξη τέτοια που επιτρέπει τη μεταφορά 20-40 ναρκών, ανάλογα με το εκτόπισμά τους, που ποντίζουν «εν καταδύσει» από κατάλληλους πρυμναίους σωλήνες μεγάλης διαμέτρου, σε βάρος βέβαια του αριθμού των τορπιλών.
Bonded by Blood
Τραγούδια
6. Piranha (Holt, Baloff) - 3:45
Ναρκοθέτις
Στη δεύτερη κατηγορία περιλαμβάνονται πλοία παντός τύπου από μικρά βοηθητικά μέχρι αντιτορπιλικά που φέρουν τις χαρακτηριστικές σιδηροτροχιές. Τέτοια εγκατάσταση έφεραν και τα ελληνικά αντιτορπιλικά τύπου «Λέων» και τύπου «Ύδρα», άπαντα εκλιπόντα. Αλλά και το παραχωρηθέν ιταλικό καταδρομικό «Ευγένιος της Σαβοΐας» που μετονομάσθηκε σε Έλλη έφερε παρόμοια εγκατάσταση.
Bonded by Blood
Τραγούδια
7. No Love (Holt, Baloff) - 5:08
Ναρκοθέτις
Παλαιότερη ονομασία του τύπου ήταν «ναρκοβόλο». Η ονομασία αυτή διατηρήθηκε μέχρι τον Α΄ Παγκόσμιο Πόλεμο. Διαπιστώνοντας όμως ότι οι νάρκες δεν βάλλονται αλλά ποντίζονται θεωρήθηκε ο όρος αυτός αδόκιμος και αντικαταστάθηκε με τον σημερινό όρο.
Bonded by Blood
Τραγούδια
8. Deliver Us to Evil (Holt, Hunolt, Whitaker) - 7:07
Ναρκοθέτις
Εξωτερικοί σύνδεσμοι
Κατηγορία:Πολεμικά πλοία
Bonded by Blood
Τα μέλη του συγκροτήματος
Το "Bonded by Blood" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Exodus Κατηγορία:Άλμπουμ του 1985
Ενεστώτας
Ο ενεστώτας είναι γραμματικός χρόνος ο οποίος χρησιμοποιείται για να φανερώσει μια πράξη η οποία βρίσκεται σε εξέλιξη αυτή τη στιγμή. Ο ενεστώτας χρησιμοποιείται επίσης στην αρχαία ελληνική για τον ίδιο σκοπό, καθώς και σε άλλες γλώσσες ανά τον κόσμο. Στα αρχαία ελληνικά είναι παροντικός χρόνος, μαζί με τον παρακείμενο (εν μέρει).
Παραπομπές
Κατηγορία:Γραμματικοί χρόνοι Κατηγορία:Γραμματική